Беларуская чыгунка надае вялікую ўвагу развіццю міжнародных пасажырскіх перавозак. У 2018 годзе іх абём у зносінах з Украінай узрос на 4,7%, Літвой на 14,7%, Латвіяй на 17,2%, Польшчай на 3,6%. Для прыцягнення дадатковага пасажырапатоку была павялічана перыядычнасць курсіравання цягнікоў Мінск—Варна, Мінск—Адэса і бесперасадачныя вагоны да Херсона і Бярдзянска. Сумесна з Польскімі дзяржаўнымі чыгункамі паспяхова рэалізаваны праект па арганізацыі дзённых перасадачных зносін па маршруце Мінск—Брэст—Варшава. Электрыфікацыя ўчастка Маладзечна—Гудагай дазволіла арганізаваць курсіраванне цягнікоў у зносінах Мінск—Вільнюс на электрацязе і задзейнічаць цягнікі большай ёмістасці. У рамках сумеснага праекта з чыгуначнымі адміністрацыямі Украіны, Літвы і Латвіі арганізавана курсіраванне цягніка чатырох сталіц Кіеў—Мінск—Вільнюс—Рыга.